Document ID: 31987D0584

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 30ής Νοεμβρίου 1987
για έγκριση προγράμματος που αφορά τον τομέα σχετικά με τις πατάτες για σπορά στο Βέλγιο σύμφωνα με τον κανονισμό (ΕΟΚ) αριθ. 355/77 του Συμβουλίου
(Τα κείμενα στη γαλλική και ολλανδική γλώσσα είναι τα μόνα αυθεντικά)
(87/584/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,
Εκτιμώντας:
ότι, στις 24 Νοεμβρίου 1986, η βελγική κυβέρνηση κοινοποίησε πρόγραμμα που αφορά τις πατάτες για σπορά και έδωσε συμπληρωματικές πληροφορίες την 1η Ιουνίου 1987·
ότι το πρόγραμμα αυτό στοχεύει στον εκσυγχρονισμό και τη βελτίωση των εγκαταστάσεων αποθήκευσης, συσκευασίας και εμπορίας των πατατών για σπορά που συλλέχθηκαν εντός του πεδίου εφαρμογής του προγράμματος· ότι αποτελεί, επομένως, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι το πρόγραμμα αυτό περιέχει αρκετά στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και επομένως οι στόχοι του άρθρου 1 του κανονισμού αυτού μπορούν να επιτευχθούν στον τομέα που αφορά τις πατάτες για σπορά· ότι η καθορισμένη προθεσμία για την εφαρμογή του προγράμματος αυτού υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το πρόγραμμα σχετικά με τον τομέα που αφορά τις πατάτες για σπορά που κοινοποιήθηκε από τη βελγική κυβέρνηση στις 24 Νοεμβρίου 1986 και συμπληρώθηκε την 1η Ιουνίου 1987 σύμφωνα με τον κανονισμό (ΕΟΚ) αριθ. 355/77, εγκρίνεται.
Άρθρο 2
Η παρούσα απόφαση απευθύνεται στο Βασίλειο του Βελγίου.
Βρυξέλλες, 30 Νοεμβρίου 1987.

Labels: 18
17
6